
Tisztelt Képviselő-testület !
A hulladékról szóló 2012. évi CLXXXV. törvény 2015. január 1-jétől hatályba lépő módosításai és a hulladékgazdálkodási közszolgáltatás végzésének feltételeiről szóló 385/2014.(XII.31.) Korm. rendelet alapján az ingatlanhasználók a települési papír-, üveg-, műanyag, fém- és zöldhulladékot a vegyes hulladéktól elkülönítetten kötelesek gyűjteni. Az elkülönítetten gyűjtött hulladékok közül a Közszolgáltatónak a műanyag-, papír-, fém-, és a vegyes hulladékot házhoz menő rendszerben kell elszállítania.
A jogszabályi változások következtében a Közszolgáltatóval kötött Közszolgáltatási Szerződést módosítani szükséges. 
Kérem a Tisztelt Képviselő-testületet, hogy a Közszolgáltatási Szerződés 1. számú módosítását az előterjesztés melléklete szerint szíveskedjen jóváhagyni. 

Határozati javaslat:
Martfű Város Önkormányzata Képviselő-testületének
……./2015.(II.26.) határozata

a Hulladékgazdálkodási Közszolgáltatási Szerződés módosításáról

[bookmark: _GoBack]Martfű Város Önkormányzatának Képviselő-testülete megtárgyalta a Hulladékgazdálkodási Közszolgáltatási Szerződés módosítására vonatkozó előterjesztést, melyet a határozat melléklete szerint jóváhagy.

Felhatalmazza a polgármestert a módosított Hulladékgazdálkodási Közszolgáltatási Szerződés aláírására.

Erről értesülnek:
1. JNSZ Megyei Kormányhivatal
2. Valamennyi képviselő helyben
3. Martfűi Városfejlesztési, Ingatlankezelői és Hulladékgazdálkodási Szolgáltató Önkormányzati Nonprofit Kft

Martfű, 2015. február 18.
Dr. Papp Antal 
polgármester

